Kristiansund Volleyballklubb

Kristiansund Volleyballklubb (KVBK) er en norsk volleyballklubb fra Kristiansund. Klubben het KFUM-kameratene fra sesongen 1977/1978 og fra til sesongen 1981/1982 da KVBK søkte om å få ta overoverta KFUM-kameratenes rettigheter i seriespillet. Sesongen 1981/1982 stilte KVBK herrelag i 2. divisjon.
Klubben har fra sesongen 1999/2000 vært med å dominere norsk herrevolleyball med tre seriegull, to sølv og to tredjeplass i eliteserien. De har også tre cupgull og flere cupfinaler.

 Historie 
Sportslig begynte ikke KVBK på bar bakke. Klubben ble stiftet 5. mai 1981 og sesongen i forveien hadde de fleste medlemmene spilt seg opp og debutert i 2. divisjon med KFUM-kameratene i Kristiansund. KFUM-kameratene hadde hatt sin egen volleyballgruppe for herrer siden sesongen 1977/1978. Før det igjen var det Kristiansund gymnas som deltok i seriespill (fra 1969). KVBK søkte om å få overta KFUM-kameratenes rettigheter i seriespillet, slik at de slapp å begynne i laveste divisjon. KFUM selv gikk med på at dette, med gjelden, ble overført den nye klubben. Forbundet imøtekom søknaden, og sesongen 1981/1982 stilte KVBK herrelag i 2. divisjon.
Klubben startet med null egenkapital og et dårlig besøkt stiftelsesmøte – hvor de frammøtte valgte hverandre inn i styret – og flere tusen kroner i gjeld.

Klubben arbeidet hardt de første årene. Da Svein Inge Stavnesli tok over styringen ble det mer fart på sakene, og sportslig kom også resultatene da Øystein Lian og Knut Nedal kom hjem etter studier. KVBK hadde kun lag på herresiden de første årene, men sesongen 1983/1984 stilte de med et damelag i serien. KVBK-damene tok opp konkurransen med Lagopus om de beste spillerne på damesiden. Lagopus ble siden lagt ned i 1989.

Sesongen 1999/2000 rykket KVBK opp i eliteserien for menn. Året etter vant laget eliteseriegull – som det første klubblaget i Kristiansund, uansett idrettsgren. Klubben spilte seg også fram til sin andre cupfinale på rad, men tapte på hjemmebane. Følgende sesongen presterte laget også godt. Sesongen 2001/2002 ble det sølv i både serie og cup. Sesongen 2002/2003 vann KVBK gull i serien. 2003/2004 tok laget seriegull. Tredjeplass i cupen og sølv i serien ble resultatet i 2003/2004. I 2004/2005 ble det cup-gull på KVBK, da laget slo Nyborg 3-0 i den fjernsynsoverførte cupfinalen.

Gode resultater ble det også i 2005/2006 da klubben stakk av med både seriegull og gull i sluttspillet. Gutter 17 tok også sølv i junior-NM. Siden opplegger og juniortrener Todd Johnson kom til KVBK sesongen 2002/2003 har klubben også hatt mye suksess i aldersbestemte klasser. I 2009 stilte KVBK igjen lag i junior-NM for U16. Det endte skuffende, men laget spilte junior-NM U16 igjen i 2010, U17 i 2011 og skal spille junior for U19 i Stjørdalen i mars 2012.

 Drakt 
Kristiansund VBKs drakt har nogenlunde vært den samme siden starten med Kristiansund Kommune som hovedsponsor. Etterhvert kom også NEAS med som hovedsponsor for barn og unge og Sparebank1 som generalsponsor. Andre sponsorer er Slatlem, Intersport, Hotell Kristiansund, hummel og idlmedia.

 Trenere 
TrenerePerioderSvein Inge Stavnesli, Svein Holmvik 1982–2000Øystein Lian, Svein Inge Stavnesli 2000–2006Øystein Lian, Svein Inge Stavnesli, Todd Eric Johnson 2006–2009Øystein Lian, Svein Inge Stavnesli, Kjell Arne Gøranson 2009–2010Øystein Lian, Kjell Arne Gøranson, Todd Eric Johnson 2010–

Spillerstallen 2011/2012

 Nummer  Navn  Land  Posisjon  Fødselsdato 1  Iver Horrem    Kant  1. januar 1971 2  Even Stavnesli    Legger  2. februar 1994 3  Petter Rønningen     Libero   7. mars 1982 4  Jon Grydeland    Libero  12. november 1974 5   Øyvind Boxaspen    Allround  22. november 1979 6   Kristian Lian    Legger  27. juni 1988 7  Todd Erick Johnson    Legger 8  John V. Bernzen    Midt/Diogonal  26. juli 1989 9  Espen Gøranson    Midt  10   Bård Godø    Allround  8. oktober 1993 11   Ola Kvalvaag     Midt  20. september 1991 12   Jørgen Kvalvaag     Midt  23. mai 1995 13   Kjell Arne Gøranson 15px|Kaptein     Diagonal  13. desember 1970 14  Kim E. Holmen    Midt/Kant  13. mai 1995 15   Martin Granum    Midt  4. august 1988 17   Eivind "Hauk" Haukenes    Kant/Diagonal

 Meritter 
 Seriemesterskap  
 Seriegull (3): 2000/01, 2002/03, 2005/06
 Seriesølv (3): 2001/02, 2003/04, 2004/05
 Seriebronse (2): 1999/00, 2011/12

 Cupmesterskap 
 NM-gull (3): 2004/05, 2007/08, 2008/09
 NM-sølv (4): 1999/00, 2000/01, 2001/2002, 2006/07
 NM-bronse (1): 2003/04

 Seriestatistikk 
 1998/1999, Opprykk til Eliteserien
 1999/00, 3.-plass
 2000/01, 1.-plass
 2001/02, 2.-plass
 2002/03, 1.-plass
 2003/04, 2.-plass
 2004/05, 2.-plass
 2005/06, 1.-plass
 -
 -
 2008/09, 5.-plass
 2010/11, 5.-plass
 2011/12, 3.-plass

Eksterne lenker


Kategori:Idrettslag i Kristiansund
Kategori:Volleyballag i Norge
Kategori:Idrettslag etablert i 1981